**Pravidlá muštárne**, anglicky **The Cider House Rules**, je americká filmová dráma z roku 1999, natočená režisérom Lassom Hallströmom podľa rovnomenného románu Johna Irvinga z roku 1985. Film získal dvoch Oscarov a na ďalších päť bol nominovný. Autorom scenára bol John Irving, v snímke si aj osobne zahral malú úlohu prednostu stanice.

Zápletka
--------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Dej filmu sa odohráva v prvej polovici 40. rokov 20. storočia počas Druhej svetovej vojny v Novom Anglicku v štáte Maine. Homer Wells je sirota, ktorá vyrastala v sirotinci riadenom Dr. Wilburom Larchom, po tom čo ho jeho pestúni dvakrát vrátili späť. Prví pestúni si mysleli, že bol príliš tichý a druhí ho bili. Dr. Larch tajne prevádzal potraty a učil Homera nielen v oblasti gynekológie a pôrodníctva, ale aj potratov, a to navzdory tomu, že Homer nikdy neabsolvoval žiadnu vysokú školu. Navyše Homerovi nahovorí, že má vrodenú srdcovú vadu, pre ktorú nemôže byť odvedený do Americkej armády. Homera považuje za svojho neoficiálneho adoptívneho syna a možného budúceho nástupcu.

Homer sa rozhodne opustiť sirotinec s mladým párom Candy Kendallovou a Wallym Worthingtonom, ktorí pracujú vo Worthingtonovom jablčnom sade, a ktorý prišiel do sirotinca, aby im Dr. Larch vykonal potrat. Wally je vojnový dobrovoľník, americký pilot - letec, ktorý za Druhej svetovej vojny lieta s lietadlom B-24 Liberator v oblasti Tichomoria a vo východnej Ázii. Zatiaľ čo je Wally preč, Homer a Candy sa spolu zblížia. Neskôr je Wallyho lietadlo zostrelené a on sa vracia domov od pásu dole úplne ochrnutý. Candy sa rozhodne o neho postarať a preto Homera nakoniec opustí.

Od tej doby čo opustil sirotinec, žije na Worthingtonovej jablčnej farme. Chodí oberať jablká spoločne s pracovným tímom pána Rosa, ktorý je zložený prevažne z migrujúcich černošských sezónnych pracovníkov. V zime loví s Candyným otcom homárov. Druhý rok vyjde najavo, že ich šéf pán Rose priviedol svoju vlastnú dcéru do druhého stavu. Homer aj keď nesúhlasí s potratmi, rozhodne sa jej pomôcť a potrat jej sám urobí. Neskôr, keď ju pán Rose zasa obťažuje, vezme jeho dcéra nôž, ťažko ho pobodá a z jablčnej farmy utečie preč. Pán Rose je veľmi ťažko ranený, preto Homera pred svojou smrťou poprosí, aby polícii povedali, že to bola samovražda.

Po smrti Dr. Larcha sa Homer rozhodne vrátiť do sirotinca po tom, čo sa dozvie, že sa Dr. Larch otrávil éterom (od tejto látky bol závislý) a že teraz by mal začať pracovať ako nový riaditeľ (jeho doklady o vzdelaní Dr. Larch predtým šikovne sfalšoval). Na konci filmu sa Homer dozvie, že Larch sfalšoval jeho lekárske záznamy, aby nemusel odísť bojovať do vojny a neskôr, že vyrobil aj falošné diplomy pre Homera s cieľom presvedčiť správnu radu, aby Homera menovali ako ďalšieho riaditeľa. Na záver filmu Homer plní náhradnú rodičovskú úlohu pre deti zo sirotinca rovnako, ako to pred ním robil „adoptívny otec" Dr. Larch.

 Opis zápletky alebo rozuzlenia príbehu sa tu končí.

Hrajú
-----

* Tobey Maguire (Homer Wells)
* Michael Caine (doktor Larch)
* Charlize Theron (Candy Kendallová)
* Paul Rudd (Wally Worthington)
* Delroy Lindo (pan Rose)
* Jane Alexander (ošetrovateľka Edna)
* Kathy Baker (ošetrovateľka Angela)
* Kieran Culkin (Buster)
* Kate Nelligan (pani Worthingtonová)
* Heavy D (Peaches)
* K. Todd Freeman (Muddy)
* Paz de la Huerta (Mary Agnes)
* Erykah Badu (Rose Roseová)
* J.K. Simmons (pan Kendall)
* Evan Dexter Parke (Jack)
* Jimmy Flynn (Vernon)
* Lonnie R. Farmer (Hero)
* Erik Per Sullivan (Fuzzy)
* Spencer Diamond (Curly)
* Sean Andrew (Copperfield)
* Skye McCole Bartusiak (Hazel)
* Clare Daly (Clara)
* Colin Irving (major Winslow)
* Annie Corley (Carla)
* John Irving (prednosta stanice)
* Trevor Fuller John

Externé odkazy
--------------

* Pravidlá muštárne - na imdb (po anglicky)
* Pravidlá muštárne - na fdb

Zdroj
-----

*Tento článok je čiastočný alebo úplný preklad článku Pravidla moštárny na českej Wikipédii.*


|  |  |
| --- | --- |
| Portal | Filmový portál |